
Rīgā

Ieinteresētajiem piegādātājiem

Par papildus informācijas sniegšanu

SIA "Rīgas nami" 2026. gada 1. un 2. jūnijā ir saņēmusi ieinteresēto piegādātāju jautājumi par atklāto konkursu "Būvniecības ieceres izstrāde telpu vienkāršotai atjaunošanai un autoruzraudzības veikšanai ēkām Pūpolu ielā 7 un Spīķeru ielā 2, Rīgā" (id. Nr. RN 2026/8) (turpmāk - Iepirkums), saskaņā ar Publisko iepirkumu likuma prasībām, sniedzam šādu informāciju:

Jautājums Nr.1: Nolikuma 1.6.1.1. punktā ir noteikts, ka būvniecības ieceres izstrādes termiņš ir 5 (pieci) mēneši. Ņemot vērā iepirkuma priekšmetu — būvniecības ieceres izstrādi telpu vienkāršotai atjaunošanai divām ēkām Pūpolu ielā 7 un Spīķeru ielā 2, Rīgā, kā arī nepieciešamību veikt objekta apsekošanu, izstrādāt arhitektūras/interjera un inženierrisinājumu daļas, savstarpēji saskaņot tehniskos risinājumus un nodrošināt kvalitatīvu dokumentācijas sagatavošanu, lūdzam Pasūtītāju izvērtēt noteiktā termiņa samērīgumu.
Lūdzam veikt grozījumus Nolikumā un pagarināt būvniecības ieceres izstrādes termiņu no 5 (pieciem) mēnešiem uz 10 (desmit) mēnešiem.
Atbilde: Iepirkuma komisija izvērtēja priekšlikumu pagarināt būvniecības ieceres izstrādes termiņu no 5 (pieciem) uz 10 (desmit) mēnešiem.
Vēršam uzmanību, ka iepirkums ir izsludināts atkārtoti, un līdzšinējā iepirkuma procedūrā nav saņemti iebildumi vai norādes par to, ka Nolikumā noteiktais būvniecības ieceres izstrādes termiņš nebūtu pietiekams vai radītu objektīvas grūtības tā izpildē. Tādēļ komisija šobrīd nesaskata pietiekamu pamatojumu nepieciešamībai termiņu pagarināt vēl par 5 (pieciem) mēnešiem.
Ņemot vērā būtisko izstrādes termiņa pagarinājumu, lūdzam iesniegt pamatojumu šādas izmaiņas nepieciešamībai, piemēram, darbu izpildes grafiku vai citu dokumentu, kurā būtu norādīti plānotie darbu posmi un to izpildes termiņi.
Bez papildu pamatojuma, komisijas ieskatā pieprasītais termiņa pagarinājums ir nesamērīgs attiecībā pret iepirkuma priekšmetu.

Jautājums Nr.2: Vēršam Jūsu uzmanību, ka pēc objekta apsekošanas dabā, no mūsu viedokļa, vienai no iepirkumā minētām ēkām var neizpildīties ugunsdrošības prasības. Atbilstošie pasākumi, vadoties no spēkā esošās likumdošanas, nav risināmi atvieglotas procedūras (vienkāršota atjaunošana/paskaidrojuma raksts) ietvaros.
Ņemot vērā, ka šis nav tikai interjera detalizācijas projekts, bet būvprojekts, kurā ir jāizstrādā un jākoordinē atbilstošas inženierdaļas un sistēmas, lūgums pārskatīt maksājumu kārtību, to sadalot vairākos maksājumus, atbilstoši darbu etapiem:
1) Avanss;
2) Telpu interjera koncepcija;
3) Interjera risinājuma detalizācija;
4) Būvniecības ieceres, inženierdaļu daļu dokumentācijas sagatavošana un akcepta saņemšana BIS;
5) Autoruzraudzība.
Atbilde: Iepirkumu komisija informē, ka attiecīgajām ēkām ir izstrādāti un spēkā esoši būvprojekti ēku atjaunošanai, kuros ir paredzēti ugunsdrošības risinājumi atbilstoši normatīvo aktu prasībām.
Ja projektēšanas darbu izstrādes gaitā tiks konstatēta nepieciešamība precizēt vai papildināt atsevišķus ugunsdrošības risinājumus, tie tiks izvērtēti un risināti esošo būvprojektu izmaiņu ietvaros.
Attiecībā uz priekšlikumu mainīt apmaksas kārtību Iepirkuma komisija informē, ka iepirkuma dokumentācijā noteiktā apmaksas kārtība ir izvērtēta un noteikta atbilstoši paredzētajam darbu apjomam, izpildes etapiem un termiņiem. Komisijas ieskatā nav pamata izmaiņu veikšanai iepirkuma dokumentācijā, tādēļ grozījumi šajā daļā netiek veikti.



	Iepirkuma komisijas priekšsēdētāja vietnieks
	(paraksts)
	Uldis Roze



Dokuments parakstīts ar drošu elektronisko parakstu un satur laika zīmogu.

Uldis Roze,
Uldis.Roze@rigasnami.lv

